**Jegyzőkönyv**

**Készült:** Zalaszentgrót Város Önkormányzata Képviselő-testületének 2015. december 17-én

 1600 órai kezdettel tartott rendes,nyilvános üléséről

**Helye:** Városháza, Deák Ferenc terem

 Zalaszentgrót, Dózsa Gy. u. 1.

**Jelen vannak:**

 Baracskai József polgármester

 Balogh Gábor alpolgármester

 Beke László alpolgármester

 Takács Tibor képviselő

 Vári Mária képviselő

 Veress János képviselő

 Gelencsér István képviselő

 Dr. Tihanyi Ottó képviselő

 Dr. Simon Beáta jegyző

 Dr. Dézsenyi Veronika aljegyző

 Ujvári Éva pénzügyi osztályvezető

 Halászné Dukai Ágota műszaki osztályvezető

 Dr. Gondos István jogi szakreferens

 Rétvári Róbert járási hivatalvezető

**Igazolatlanul távol maradt:**

 Kovács László képviselő

**Jegyzőkönyvvezető:** Saska Zsuzsa

**Baracskai József:** Nagy tisztelettel köszöntöm a megjelenteket. Megállapítom, hogy a képviselő-testület 7 tagja jelen van, így az határozatképes. Kovács László képviselő jelezte, hogy munkahelyi elfoglaltsága miatt nem tud részt venni az ülésen, Beke László alpolgármester jelezte, hogy késni fog.

Kérdezem, hogy van-e valakinek hozzászólása a meghívóban közölt napirendi javaslattal kapcsolatban.

*A napirendi javaslattal kapcsolatban hozzászólás nem hangzik el.*

Kérem, hogy szavazzunk a napirendi pontokról.

A képviselő-testület 7 igen szavazattal elfogadta a napirendi pontok tárgyalását.

 **Napirendi pontok:**

1. Lejárt határidejű határozatok végrehajtása
2. Bizottsági tagok megválasztása

Előadó: Baracskai József polgármester

1. Az önkormányzat 2015. évi költségvetéséről szóló rendelet módosítása

Előadó: Baracskai József polgármester

Tárgyalja: Pénzügyi és Ügyrendi Bizottság

1. Rendeletalkotás az átmeneti gazdálkodásról

Előadó: Baracskai József polgármester

Tárgyalja: Pénzügyi és Ügyrendi Bizottság

1. Az önkormányzati lakások és nem lakás céljára szolgáló helyiségek hasznosításáról és értékesítéséről szóló önkormányzati rendelet elfogadása

Előadó: Baracskai József polgármester

Tárgyalja: Pénzügyi és Ügyrendi Bizottság

 Gazdasági és Városfejlesztési Bizottság

1. Önkormányzati beszerzésekre vonatkozó szabályzat elfogadása

Előadó: Baracskai József polgármester

Tárgyalja: Pénzügyi és Ügyrendi Bizottság

 Gazdasági és Városfejlesztési Bizottság

1. Vállalkozó háziorvosok rezsidíj átalányának megállapítása

Előadó: Baracskai József polgármester

Tárgyalja: Pénzügyi és Ügyrendi Bizottság

1. Döntés a Zalai Borút Egyesület kérelméről

Előadó: Baracskai József polgármester

Tárgyalja: Pénzügyi és Ügyrendi Bizottság

1. A képviselőtestület 2016. I. félévi munkatervének elfogadása

Előadó: Baracskai József polgármester

Tárgyalja: Pénzügyi és Ügyrendi Bizottság

 Gardasági és Városfejlesztési Bizottság

 Humán Ügyek Bizottsága

 Szociális Bizottság

1. Zalaszentgrót Város Önkormányzat Helyi Esélyegyenlőségi Programja felülvizsgálatának elfogadása

Előadó: Baracskai József polgármester

Tárgyalja: Pénzügyi és Ügyrendi Bizottság

 Gardasági és Városfejlesztési Bizottság

 Humán Ügyek Bizottsága

 Szociális Bizottság

1. Zalaszentgróti Közös Önkormányzati Hivatal létesítésére vonatkozó megállapodás módosítása

Előadó: Baracskai József polgármester

Tárgyalja: Pénzügyi és Ügyrendi Bizottság

1. Az önkormányzat 2016. évi belső ellenőrzési tervének jóváhagyása

Előadó: Baracskai József polgármester

Tárgyalja: Pénzügyi és Ügyrendi Bizottság

1. Belső ellenőrzési feladatellátás 2016. évben

Előadó: Baracskai József polgármester

Tárgyalja: Pénzügyi és Ügyrendi Bizottság

1. Közterületek elnevezése

Előadó: Baracskai József polgármester

Tárgyalja: Gazdasági és Városfejlesztési Bizottság

1. Vagyongazdálkodási szerződés megkötése a Zalaszentgróti Gazdasági Ellátó Szervezettel

Előadó: Baracskai József polgármester

Tárgyalja: Pénzügyi és Ügyrendi Bizottság

1. Forrás biztosítása világításkorszerűsítési berendezések megvásárlásához

Előadó: Baracskai József polgármester

Tárgyalja: Gazdasági és Városfejlesztési Bizottság

1. Döntés az adósságkonszolidációban nem részesült települési önkormányzatok fejlesztéseinek támogatására kiírt pályázat megvalósításával kapcsolatos közbeszerző kiválasztásáról

Előadó: Baracskai József polgármester

Tárgyalja: Gazdasági és Városfejlesztési Bizottság

1. Döntés a Gyár utcai leromlott állapotú lakóterülettel kapcsolatosan

Előadó: Baracskai József polgármester

Tárgyalja: Gazdasági és Városfejlesztési Bizottság

1. A ZalA-KAR Térségi Innovációs Társulás tulajdonában lévő gépjármű átvétele

Előadó: Baracskai József polgármester

Tárgyalja: Gazdasági és Városfejlesztési Bizottság

1. Mezőgazdasági termények adományként történő kiosztása

Előadó: Baracskai József polgármester

Tárgyalja: Pénzügyi és Ügyrendi Bizottság

1. Elővásárlási jogról való lemondás

Előadó: Baracskai József polgármester

Tárgyalja: Gazdasági és Városfejlesztési Bizottság

1. A Dr. Holló és Társa Egészségügyi Kkt.-vel kötött fogászati alapellátási szerződés módosítása

Előadó: Baracskai József polgármester

Tárgyalja: Humán Ügyek Bizottsága

1. Döntés a „zöld város” pályázat előkészítéséről

Előadó: Baracskai József polgármester

Tárgyalja: Gazdasági és Városfejlesztési Bizottság

1. Tájékoztató a köztartozásmentes adózói adatbázisba történő szereplésről

Előadó: Baracskai József polgármester

1. Egyebek
2. Kérdések, interpellációk

*1603 órakor megérkezett Beke László alpolgármester.*

**1. sz. napirendi pont**

**Lejárt határidejű határozatok végrehajtása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A lejárt határidejű határozatok végrehajtása határidőben megtörtént.

Kérdezem, hogy van-e valakinek hozzászólása a napirendi ponthoz.

**Gelencsér István**: A fürdővel kapcsolatban kértünk segítséget Zalavár polgármesterétől, aki várja az írásos megkeresést a fürdő fejlesztési tervére vonatkozóan. Kérem polgármester urat, hogy intézkedjen az írásos megkeresésről egy ünnepi köszöntővel egybekötve.

**Baracskai József**: Pontosítom, Zalavár volt polgármesterétől. Ahogy a pályázatok tisztázódnak, az anyagot készítjük, több elképzelésből kell kiválogatni ami őket érintheti. Sajnos egy tragikus esemény megszakította a kapcsolatunkat, de természetesen készítjük az anyagot és minél hamarabb elküldjük.

Kérem, hogy szavazzunk a lejárt határidejű határozatok végrehajtásának elfogadásáról.

A képviselő-testület 8 igen szavazattal elfogadta a lejárt határidejű határozatok végrehajtásáról szóló beszámolót.

**2. sz. napirendi pont**

**Bizottsági tagok megválasztása**

*A napirendhez tartozó előterjesztés a jegyzőkönyv mellékletét képezi*

**Baracskai József:** Két bizottsági külsős tag jelezte írásba lemondását, Lántzky Gergely a Szociális Bizottság tagja, valamint Albert Péter, a Humán Ügyek Bizottságának tagja. A lefolytatott egyeztetések után a Szociális Bizottságba Grózingerné Nagy Andreát, a Humán Ügyek Bizottságába pedig Vargáné Szabó Henriettát javaslom.

Sajnálom, hogy az utóbb nevezett személy vonatkozásában mind a javaslattevő Kovács László, mind pedig a bizottsági tagjelölt nem tud részt venni az ülésen, de bízom benne, hogy a bizottsági látogatás majd a bizottság működése szempontjából biztosított lesz. A bizottsági tag az eskü letétele után vállalhat részt a bizottsági munkában.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslat 1. pontjáról.

A képviselő-testület 6 igen, 1 nem és 1 tartózkodással elfogadta a határozati javaslat 1. pontját.

Kérem, hogy szavazzunk a határozati javaslat 2. pontjáról.

A képviselő-testület 8 igen szavazattal elfogadta a határozati javaslat 2. pontját.

A fenti szavazatok alapján a képviselő-testület az alábbi határozatot hozta:

 **165/2015. (XII. 17.) számú képviselő-testületi határozat:**

1. Zalaszentgrót Város Önkormányzatának Képviselő-testülete a Zalaszentgrót Város Önkormányzat Képviselő-testületének Humán Ügyek Bizottságába – Albert Péter képviselő-testületi tagsággal nem rendelkező bizottsági tag lemondására tekintettel Vargáné Szabó Henriettát választja meg.

A Képviselő-testület felhatalmazza a jegyzőt a szükséges intézkedések megtételére.

Határidő: azonnal

Felelős: Baracskai József polgármester

 Dr. Simon Beáta jegyző

1. Zalaszentgrót Város Önkormányzatának Képviselő-testülete a Zalaszentgrót Város Önkormányzat Képviselő-testületének Szociális Bizottságába – Lántzky Gergely képviselő-testületi tagsággal nem rendelkező bizottsági tag lemondására tekintettel Grózingerné Nagy Andreát választja meg.

A Képviselő-testület felhatalmazza a jegyzőt a szükséges intézkedések megtételére.

Határidő: azonnal

Felelős: Baracskai József polgármester

 Dr. Simon Beáta jegyző

Ezt követően Baracskai József polgármester kiveszi az esküt Grózingerné Nagy Andreától.

**3. sz. napirendi pont**

**Az önkormányzat 2015. évi költségvetéséről szóló rendelet módosítása**

*A napirendhez tartozó előterjesztés a jegyzőkönyv mellékletét képezi*

**Baracskai József:** Zalaszentgrót Város Önkormányzatának Képviselő-testülete az önkormányzati rendeletében 1.152.301 eFt eredeti előirányzattal fogadta el a város költségvetését, amit a jelenlegi előirányzat módosítás 1.563.206 eFt-ra módosít.

Az előterjesztés tartalmazza a módosítás részleteit. A nyári gyermekétkeztetés támogatására 132 eFt pótelőirányzat érkezett a téli szünidőben történő étkeztetésre. Az adósságkonszolidációban nem részesült önkormányzatok támogatása 181.000 eFt összegű többlet fejlesztési forrást hozott a városnak. Az idei évben az autómentes napra 250 eFt, a Kábítószerügyi Egyeztető Fórum működésére 500 eFt, az Épülő Város című szobor elkészítéséhez 6.786 eFt pályázati támogatást kapott a város. A GESZ-nél – üres álláshely betöltetlenségéből származó – bérmaradvány elvonásra került sor, amely összeg az általános működési tartalékot emeli. Az előterjesztés tartalmazza továbbá a polgármesteri keretekből adott támogatásokat, illetve a képviselő-testületi döntésből származó fejlesztési tartalék-felhasználásokat. Ezek a felhasználások a működési céltartalékot 580 eFt-tal, az általános fejlesztési tartalékot 25.873 eFt-tal csökkentették, a felhasználások részletezését az előterjesztés 1. számú melléklete tartalmazza. Az E./ fejezet tartalmazza a bevételi elmaradás következtében szükségessé vált előirányzat csökkentéseket. A Pénzügyi és Ügyrendi Bizottság az előterjesztést megtárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponthoz.

**Gelencsér István**: A napirendi pont egyértelmű, hisz ezek a feladatok ránk vártak, rendbe kellett tenni a költségvetést az átcsoportosításokkal, az előterjesztést elfogadásra javaslom.

**Baracskai József:** Kérem, hogy szavazzunk a rendelet módosításáról.

*A képviselő-testület 8 igen szavazattal megalkotta a 24/2015. (XII. 18.) önkormányzati rendeletét az önkormányzat 2015. évi költségvetéséről szóló 3/2015. (II. 13.) önkormányzati rendelet módosításáról.*

**4. sz. napirendi pont**

**Rendeletalkotás az átmeneti gazdálkodásról**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az átmeneti gazdálkodásról szóló rendelet alkotása a gazdálkodásnak a következő évi költségvetési rendelet elfogadásáig való viteléhez szükséges. Pénzügyi és Ügyrendi Bizottság megtárgyalta, elfogadásra javasolta a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a rendelet elfogadásáról.

*A képviselő-testület 8 igen szavazattal megalkotta a 25/2015. (XII.18.) rendeletét az Önkormányzat 2016. évi átmeneti gazdálkodásáról.*

**5. sz. napirendi pont**

**Az önkormányzati lakások és nem lakás céljára szolgáló helyiségek hasznosításáról és értékesítéséről szóló önkormányzati rendelet elfogadása**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az előző ülésen a vagyonrendeletünk került felülvizsgálatra, az önkormányzati lakások és nem lakások céljára szolgáló helyiségek hasznosításáról és értékesítéséről is egy egységes rendeletet kívánunk alkotni. Az e tárgykörben több mint két évtizede megalkotott rendeletek megérettek egy alapos felülvizsgálatra. A hatásköri szabályok követik a vagyonrendelet koncepcióját. Az önkormányzati vagyontárgyak értékesítésére kizárólag képviselő-testületi hatáskörben kerülhet sor, a bérbeadás kapcsán a lakás- és helyiséggazdálkodási feladat- és hatáskörök a polgármesterre, illetve az arra egyébként felhatalmazott vagyongazdálkodóra kerülnek átruházásra. A Gazdasági és Városfejlesztési, valamint a Pénzügyi és Ügyrendi Bizottságok tárgyalták, elfogadásra javasolják a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a rendelet elfogadásáról.

*A képviselő-testület 8 igen szavazattal megalkotta a 26/2015. (XII. 18.) önkormányzati rendeletét az önkormányzati lakások és nem lakás céljára szolgáló helyiségek hasznosításáról és értékesítéséről*

**6. sz. napirendi pont**

**Önkormányzati beszerzésekre vonatkozó szabályzat elfogadása**

*A napirendhez tartozó előterjesztés a jegyzőkönyv mellékletét képezi*

**Baracskai József:** Szükségessé vált a Kbt. hatálya alá nem tartozó beszerzésekre vonatkozó szabályrendszer megalkotása, amelynek eredményeképpen elkészítésre került Zalaszentgrót Város Önkormányzata beszerzéseiről szóló szabályzata.

A Beszerzési Szabályzat az Önkormányzat és a Hivatal nem közbeszerzési eljárás köteles nettó 3 millió forintot meghaladó árubeszerzésre, továbbá szolgáltatás megrendelésére, illetőleg nettó 7,5 millió forintot meghaladó építési beruházás megrendelésére irányuló beszerzések előkészítésére és lefolytatására vonatkozó rendelkezéseket tartalmazza. A szabályzat tartalmazza továbbá a könnyített beszerzési eljárás szabályait is. A szabályozás biztosítja a gördülékeny munkavégzést. A Pénzügyi és Ügyrendi, valamint a Gazdasági és Városfejlesztési Bizottság megtárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**166/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete a Zalaszentgrót Város Önkormányzata beszerzéseiről szóló szabályzatot az előterjesztés szerinti formában és tartalommal, 2016. január 1-jei hatálybalépéssel elfogadja.

A Képviselő-testület felkéri és felhatalmazza polgármestert, valamint a jegyzőt, hogy a Zalaszentgrót Város Önkormányzata beszerzéseiről szóló szabályzatot írják alá és adják ki.

Felelős: Baracskai József polgármester

 Dr. Simon Beáta jegyző

Határidő**:** 2015. december 31.

**7. sz. napirendi pont**

**Vállalkozó háziorvosok rezsidíj átalányának megállapítása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A2016. január 01. napjától a vállalkozó háziorvosok rezsidíj átalány előleg összegét a 2015. évi szinten javasolom megállapítani. Pénzügyi és Ügyrendi Bizottság megtárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**167/2015. (XII. 17.) számú képviselő-testületi határozat:**

Zalaszentgrót Város Önkormányzat Képviselő-testülete a vállalkozó orvosok 2016. évi rezsidíj átalány előlegeit az alábbiak szerint állapítja meg:

- Dr. Arányi István és Társa Bt. 40.000Ft/hó

* + - * Dr. Wellmann és Társa Bt. 40.000 Ft/hó
			* Dr. Pőcze és Társa Bt. 40.000 Ft/hó
			* Dr. Tóth – Dr. Nyéki Eü. KKT. 80.000Ft/hó
			* Dr. Debreczi Szerén 40.000 Ft/hó
			* Dr. Tandary Sándor 40.000 Ft/hó

A Képviselő-testület felkéri a jegyzőt, hogy a döntésről a Városi Önkormányzat Egészségügyi Központja intézményvezetőjét a határozati kivonat egy példányának megküldésével értesítse.

**Határidő:** 2016. január 10.

**Felelős:** Dr. Simon Beáta jegyző

**8. sz. napirendi pont**

**Döntés a Zalai Borút Egyesület kérelméről**

*A napirendhez tartozó előterjesztés a jegyzőkönyv mellékletét képezi*

**Baracskai József:** Már több alkalommal foglalkoztunka Zalai Borút Egyesület ügyével, az előzményeket ismerjük. Az egyesület 2015. december 02-án újra megkereséssel fordult önkormányzatunk felé, melyben az eredeti megállapodás ismételt módosítását indítványozta annak érdekében, hogy a támogatás visszafizetési határidejét 2016. december 31. napjára módosítsuk a 2015. december 31-i határidő helyett. Az egyesület vezetőjével tárgyalásokat folytattunk, minden bizonnyal lesz határon átnyúló pályázat, melyben vezető partner szerepet fog majd az egyesület betölteni és ennek segítségével is tudják rendezni a kapott támogatás visszafizetését. Kérdezem, hogy van-e valakinek hozzászólása a napirendi ponttal kapcsolatban.

**Gelencsér István**: Vannak reményforrások, amik arra engednek következtetni, hogy vissza tudják fizetni. Kisszentgrótnak több mint négy éves kapcsolata van az egyesülettel, rengeteg olyan rendezvényt szerveztek, amelyet a város is pályázati pénzből tudott megvalósítani. Ide tartoztak a kisszentgróti rendezvények is. A pályázatok lebonyolításában szeretnének részt venni az egyesület tagjai, úgymond ledolgozni az összeg egy részét, ha mi is ehhez partnerek vagyunk. A Pénzügyi Bizottság úgy döntött, hogy a kérelmüket támogatja és elfogadásra javasolja a képviselő-testületnek.

**Beke László**: Állításuk szerint a majdani pályázatokból befolyt összegből fogják visszafizetni a támogatást. Most milyen biztosíték van arra, hogy az elkövetkezendőkben lesz olyan pályázat, amiben segíteni tudnak, ezt nem igazán értem. Ha az a tendencia, hogy mint pályázatírók vesznek részt a pályázatban, akkor megszavazom, de ha az, hogy a 2016. évben befolyó pályázatokból, majd ha lesz lehetőség, akkor adnak, ezt nem tudom megszavazni.

**Baracskai József**: Az egyesületnél elnökségi váltás történt, nagyon jó a kapcsolatunk az új elnökkel. Ha Zalaszentgróton valósítanak meg valamilyen pályázatot, nyilvánvalóan a város fejlődik, egyébként teljes mértékben egyetértek alpolgármester úrral. Nyilván azt nem szeretnék, ha felszámolást indítanánk egy jól működő szervezet ellen és az új vezetéssel talán egy nagyobb lendületet kap. Konkrét elképzeléseik vannak, bízom benne, hogy sikerülni fog.

**Beke László**: Túl ezen a képviselő-testületi határozaton, készül-e valamiféle kölcsönös feljegyzés a visszafizetésre vonatkozóan?

**Baracskai József**: Az összeg átadásáról szerződés készült, ezek megvannak, a határidőt már többször módosítottuk, a képviselő-testület elfogadta. Nemleges döntés esetén megvannak a jogi lehetőségeink, melyekre tudunk támaszkodni és valamilyen szinten az összeget behajtani. Ezt nem szeretném, a határozat elfogadását javaslom a képviselő-testületnek. Az új vezetésbe megvan a szándék az összeg visszafizetésére.

**Veress János**: Egyetértek alpolgármester úr aggodalmával, ugyanakkor az egyesület egy egész megyét lefedő egyesület közel 100 taggal, magam is tag vagyok. Vannak olyan információk, hogy más városok szívesen vennék, ha az egyesület áttenné hozzájuk a székhelyét, ez nem lenne túl pozitív Zalaszentgrótra nézve. Egyetértek polgármester úrral abban, hogy adjuk egy év haladékot az egyesületnek, mely alatt kiderül, hogy milyen nyert pályázatokat tudnak Zalaszentgrótra hozni.

**Baracskai József**: Fontos dolog az is, hogy Zalaszentgrót Város Önkormányzata szintén tagja az egyesületnek. Kérem, hogy szavazzunk a határozati javaslatról.

A képviselő-testület 7 igen, 1 nem szavazattal az alábbi határozatot hozta:

**168/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a Zalai Borút Egyesülettel 3.500.000,- Ft összegű visszatérítendő támogatás tárgyában 2013. november 26-án megkötött megállapodás 4. pontjában rögzített támogatás-visszafizetési határidőt 2016. december 31. napjára módosítja.

A Képviselő-testület felkéri a jegyzőt a megállapodás módosításának előkészítésére és felhatalmazza a polgármestert annak aláírására.

**Határidő:** 2015. december 31.

**Felelős:** Dr. Simon Beáta jegyző

 Baracskai József polgármester

**9. sz. napirendi pont**

**A képviselő-testület 2016. I. félévi munkatervének elfogadása**

*A napirendhez tartozó előterjesztés a jegyzőkönyv mellékletét képezi*

**Baracskai József**: Közismert, hogy képviselő-testületünk féléves munkaterv alapján működik. A képviselő-testület bizottságai megtárgyalták és elfogadásra javasolták a határozati javaslatot. Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**169/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete a 2016. I. félévi munkatervét az 1. sz. mellékletben foglaltak szerint elfogadja.

Felkéri a polgármestert és a jegyzőt, hogy a munkatervben foglaltak végrehajtásáról gondoskodjanak.

**Határidő:** 2016. június 30.

**Felelős:** Baracskai József polgármester

 Dr. Simon Beáta jegyző

**10. sz. napirendi pont**

**Zalaszentgrót Város Önkormányzat Helyi Esélyegyenlőségi Programja felülvizsgálatának elfogadása**

*A napirendhez tartozó előterjesztés a jegyzőkönyv mellékletét képezi*

**Baracskai József:** 2013. évben megalkottuk a Helyi Esélyegyenlőségi Programot, a törvény a HEP kétévenkénti áttekintését írja elő. Zalaszentgrót Város Önkormányzatának hatályos HEP-jét módosítani szükséges, mivel annak elfogadása óta több jogszabályi változás is bekövetkezett, amely érinti annak tartalmát, így különösen a 2015. március 1-jei hatállyal a szociális ellátásokban történt nagymértékű változás, amelyre tekintettelfelül kell vizsgálni és az aktuális állapotnak megfelelően a módosításokat el kell végezni. A határozati javaslatot minden bizottság megtárgyalta, elfogadásra javasolta a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

 **170/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete Zalaszentgrót Város Önkormányzata Helyi Esélyegyenlőségi Programjának felülvizsgálatát az egyenlő bánásmódról és az esélyegyenlőség előmozdításáról szóló 2003. évi CXXV. törvény, a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet és a helyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelet alapján jelen előterjesztés 1. számú melléklete szerinti formában és tartalommal elfogadja.

A Képviselő-testület felhatalmazza a polgármestert a felülvizsgált Zalaszentgrót Város Önkormányzata Helyi Esélyegyenlőségi Programjának aláírására.

A Képviselő-testület felkéri a jegyzőt, hogy gondoskodjon a Helyi Esélyegyenlőségi Program partnerek általi aláírásáról, a helyben szokásos módon történő kihirdetéséről, valamint a Türr István Képző és Kutató Intézet számára történő soron kívüli megküldéséről.

Felelős: Baracskai József polgármester

 Dr. Simon Beáta jegyző

Határidő**:** folyamatos

**11. sz. napirendi pont**

**Zalaszentgróti Közös Önkormányzati Hivatal létesítésére vonatkozó megállapodás módosítása**

*A napirendhez tartozó előterjesztés a jegyzőkönyv mellékletét képezi*

**Baracskai József:** Köztudott, hogy 2013. február 14-i ülésén a képviselő-testület döntött a közös önkormányzati hivatal megalakításáról és fenntartásáról. A Tekenye Község Önkormányzatával, Zalabér Község Önkormányzatával és Zalavég Község Önkormányzatával megkötött megállapodás módosítását jelen előterjesztés 1. számú melléklete tartalmazza. A Pénzügyi és Ügyrendi Bizottság megtárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**171/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete Tekenye Község Önkormányzatával, Zalabér Község Önkormányzatával és Zalavég Község Önkormányzatával 2013. február 20-án, a Zalaszentgróti Közös Önkormányzati Hivatalra vonatkozóan kötött megállapodás módosítását jelen előterjesztés 1. számú mellékletének megfelelően jóváhagyja.

Zalaszentgrót Város Önkormányzatának Képviselő-testülete felhatalmazza Baracskai József polgármestert a megállapodás kiegészítés aláírására.

**Határidő:** 2016. január 31.

**Felelős:** Baracskai József polgármester

**12. sz. napirendi pont**

**Az önkormányzat 2016. évi belső ellenőrzési tervének jóváhagyása**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az előterjesztés tartalmazza az önkormányzat 2016. évi belső ellenőrzési tervét. A Pénzügyi és Ügyrendi Bizottság megtárgyalta, elfogadásra javasolja a képviselő-testületnek.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**172/2015. (XII. 17.) számú képviselő-testületi határozat:**

Zalaszentgrót Város Önkormányzat Képviselő-testülete a 2016. évi belső ellenőrzési tervét az előterjesztés 1. számú melléklete szerinti formában és tartalommal jóváhagyja.

A Képviselő-testület felkéri a jegyzőt, hogy a belső ellenőrt a határozati kivonat egy példányának megküldésével értesítse.

Felelős: Baracskai József polgármester

Határidő**:** 2015. december 31.

**13. sz. napirendi pont**

**Belső ellenőrzési feladatellátás 2016. évben**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az előterjesztés melléklete részletezi, hogy mely településeken és milyen összegű hozzájárulás mellett kerülnek ellátásra a belső ellenőrzési feladatok. Az elkövetkezendőkben is ilyen módon szeretnénk ellátni a belső ellenőrzési feladatot, a ZalA-KAR Térségi Társulási ülésen elfogadásra került. Pénzügyi és Ügyrendi Bizottság megtárgyalta, elfogadásra javasolja a képviselő-testületnek.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**173/2015. (XII. 17.) számú képviselő-testületi határozat:**

Zalaszentgrót Város Önkormányzat Képviselő-testülete a belső ellenőrzési feladatok ellátását 2016. január 01. napjától a ZalA-KAR Térségi Innovációs Társulás keretében a Zalaszentgróti Közös Önkormányzati Hivatal által foglalkoztatott belső ellenőr révén biztosítja.

A feladatellátáshoz szükséges hozzájárulás összegét 539.924 Ft-ot (azaz: Ötszázharminckilencezer-kilencszázhuszonnégy Forintot) az önkormányzat a 2016. évi költségvetésében biztosítja.

A Képviselő-testület felhatalmazza a polgármestert a belső ellenőrzési feladatellátásra vonatkozó megállapodás aláírására.

Felkéri a jegyzőt, hogy tegye meg a szükséges intézkedéseket a belső ellenőrzési feladatellátás 2016. évi biztosításával kapcsolatban, továbbá felkéri, hogy a belső ellenőrt a határozati kivonat egy példányának megküldésével értesítse.

Felelős: Baracskai József polgármester

Határidő**:** 2015. december 31

**14. sz. napirendi pont**

**Közterület elnevezése**

*A napirendhez tartozó előterjesztés a jegyzőkönyv mellékletét képezi*

**Baracskai József:** A képviselő-testület már foglalkozott a közterület elnevezéssel. A Központi Címregiszter kialakításához elengedhetetlen, hogy a földrajzi név nélküli közterületek nevesítve legyenek. A testületi ülést követően lakossági felhívás került közzétételre a Szentgróti Hírek mellékleteként, illetve Zalaszentgrót Város honlapján a közterület elnevezésekre vonatkozó javaslatok megtételének lehetőségéről. A részönkormányzatok is foglalkoztak a témával. A Gazdasági és Városfejlesztési Bizottság tárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**174/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete a központi címregiszter kialakításához szükséges hivatalos földrajzi név nélküli közterületeknek az alábbi elnevezést adja:

* a 2460, 010248/4, 14258 hrsz-ú utakat Hegy utca
* a 2428, 010232, 010234/16 hrsz-ú utakat Szélmente sor,
* a 010234/16, 14625 hrsz-ú utakat Szőlő sor
* a 14667 hrsz-ú utat Víztározó utca
* a 14642 hrsz-ú utat Erdei zug,
* a 20381 hrsz-ú utat Mitterdomb utca
* a 20434 hrsz-ú utat Hegyhát utca,
* a 020011, 020013/46 hrsz-ú utat Lombos utca (folyt.)
* a 20399 hrsz-ú utat Bokor utca,
* a 20477, 14612 hrsz-ú utakat Zöldmező utca,
* a 20467/8 hrsz-ú utat Gyümölcsös köz,
* a 10151/2, 10150, 12933, 10151/16 hrsz-ú utakat Cinege utca,
* a 13035 hrszú utat Gólya utca,
* a 30003 hrsz-ú utat Tölgyes sor,
* a 12720 hrsz-ú utat Rigó utca,
* a 22628, 22629 hrsz-ú utakat Mizner-horhos utca,
* a 22439, 20064 hrsz-ú utakat Déloldal tető,
* a 20108 hrsz-ú utat Kozári tető,
* a 20058 hrsz-ú utat Déloldal-lap utca,
* a 20060/1 hrsz-ú utat Pál-horhos utca,
* a 020056/1, 22161, 22165, 020057/13, 020057/9 hrsz-ú utakat Látó-tető utca,
* a 22277, 20095 hrsz-ú utakat Cser-Zilai utca,
* a 22979 hrsz-ú utat Vergyálom utca,
* a 020051, 21261 hrsz-ú utakat Látóhegyi utca,
* a 1237/23, 1396 hrsz-ú utakat Városmajor utca (folyt.)
* a 14147, 13805 hrsz-ú utakat Felsőaranyod utca és
* a 13854 hrsz-ú utat Csicseri utca.

Zalaszentgrót Város Önkormányzatának Képviselő-testülete felhatalmazza dr. Simon Beáta jegyzőt, hogy a közterületek elnevezésével kapcsolatos intézkedéseket tegye meg.

Határidő:2016. március 31.

Felelős: Dr. Simon Beáta jegyző

**15. sz. napirendi pont**

**Vagyongazdálkodási szerződés megkötése a Zalaszentgróti Gazdasági Ellátó Szervezettel**

*A napirendhez tartozó előterjesztés a jegyzőkönyv mellékletét képezi*

**Baracskai József:** A Deák Ferenc Általános Iskola, Gimnázium és Alapfokú Művészeti Iskola 2013. január 01. napjától – az érintett intézmény állami fenntartása mellett – Zalaszentgrót Város Önkormányzatának működtetésében áll. Az intézmény vagyongazdálkodását a GESZ látja el. A Pénzügyi és Ügyrendi Bizottság megtárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**175/2015. (XII. 17.) számú képviselő-testületi határozat:**

Zalaszentgrót Város Önkormányzat Képviselő-testülete Zalaszentgrót Város Önkormányzat tulajdonát képező, jelen előterjesztés 1.-3. számú mellékletében felsorolt vagyontárgyakat – Zalaszentgrót Város Önkormányzat Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI.27.) számú önkormányzati rendeletében foglalt rendelkezésekre figyelemmel – a Zalaszentgróti Gazdasági Ellátó Szervezet (8790, Zalaszentgrót, Batthyány u. 15.) vagyongazdálkodásába adja.

A Képviselő-testület felhatalmazza a polgármestert a vagyongazdálkodási szerződés aláírására.

A Képviselő-testület felkéri a jegyzőt a szükséges intézkedések megtételére.

Határidő: 2015. december 31.

Felelős: Baracskai József polgármester

Dr. Simon Beáta jegyző

**16. sz. napirendi pont**

**Forrás biztosítása világításkorszerűsítési berendezések megvásárlásához**

*A napirendhez tartozó előterjesztés a jegyzőkönyv mellékletét képezi*

**Baracskai József:** Zalaszentgrót Város Önkormányzata 2005. évben vállalkozási és bérleti szerződést kötött az intézményei belső világítási rendszerei korszerűsítésének saját költségen történő megvalósítására, valamint a kivitelezés műszaki átadása után a világítási berendezések bérbeadására 120 hónap időtartamra, ami lejárt. A szerződés szerint a bérleti idő lejártával a bérbeadó a bérlet tárgyát képező berendezéseket kiselejtezi, és azokat értékesíti a bekerülési érték max. 1 %-áért. A vállalkozó a vételárat 121.640 Ft + ÁFA összegben határozta meg. A Gazdasági és Városfejlesztési Bizottság megtárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**176/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete az e.missio Fővállalkozó és Szolgáltató Kft.-vel (8800 Nagykanizsa, Petőfi u. 17-19.) 2005. július 21-én kötött vállalkozási és bérleti szerződés alapján az önkormányzat intézményeiben 2005. évben megvalósított világításkorszerűsítés berendezéseit 121.640 Ft + ÁFA összegben megvásárolja a beruházást végző e.missio Fővállalkozó és Szolgáltató Kft.-től, melyhez a pénzügyi fedezetet a 2015. évi költségvetés általános fejlesztési tartalékából biztosítja.

Zalaszentgrót Város Önkormányzatának Képviselő-testülete felhatalmazza a polgármestert az adásvételi szerződés aláírására.

**Határidő:** 2015. december 31.

**Felelős:** Baracskai József polgármester

**17. sz. napirendi pont**

**Döntés az adósságkonszolidációban nem részesült települési önkormányzatok fejlesztéseinek támogatására kiírt pályázat megvalósításával kapcsolatos közbeszerző kiválasztásáról**

*A napirendhez tartozó előterjesztés a jegyzőkönyv mellékletét képezi*

**Baracskai József:** Különböző fejlesztések összevonásra kerültek, így az összegek meghaladják a nemzeti közbeszerzési határérték építésre vonatkozó 15 millió forintos mértékét, ezért Zalaszentgrót Város Önkormányzata közbeszerzési eljárás lefolytatására kötelezett. A közbeszerzés lebonyolításra kértünk ajánlatokat, ennek alapján a legjobb ajánlatott az RF Consulting Kft. tette. A határozati javaslat két pontból áll, egyrészt abból, hogy bízzuk meg az RF Consulting Kft.-t, másrészt a felelőségi rendet az 1. sz. melléklet alapján fogadjuk el. A Gazdasági és Városfejlesztési Bizottság tárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslat 1. pontjáról.

A képviselő-testület 8 igen szavazattal elfogadta a határozati javaslat 1. pontját.

Kérem, hogy szavazzunk a határozati javaslat 2. pontjáról.

A képviselő-testület 8 igen szavazattal elfogadta a határozati javaslat 2. pontját.

A fenti szavazatok alapján a képviselő-testület az alábbi határozatot hozta:

**177/2015. (XII. 17.) számú képviselő-testületi határozat:**

* + - 1. Zalaszentgrót Város Önkormányzatának Képviselő-testülete az adósságkonszolidációban nem részesült önkormányzatok támogatásából megvalósuló út és járdaépítési, valamint a Hivatal épületének felújítási munkálataival kapcsolatos közbeszerzési eljárások lefolytatásával az RF Consulting Kft-t (8900 Zalaegerszeg, Hock János u. 45.) bízza meg, egyenként bruttó 381.000 Ft megbízási díj ellenében. A Képviselő-testület a fedezetet a 2016. évi költségvetés terhére biztosítja.

Zalaszentgrót Város Önkormányzatának Képviselő-testülete felhatalmazza Baracskai József polgármestert a szerződések aláírására.

**Határidő:** 2016. június 30.

**Felelős:** Baracskai József polgármester

# 2. Zalaszentgrót Város Önkormányzatának Képviselő-testülete úgy dönt, hogy az adósságkonszolidációban nem részesült önkormányzatok támogatásából megvalósuló fejlesztések közbeszerzési eljárásának lefolytatásához, a közbeszerzésekről szóló 2015. évi CXLIII. törvény 27. §-nak megfelelő felelősségi rendjét az 1. számú melléklet szerinti tartalommal fogadja el.

Zalaszentgrót Város Önkormányzatának Képviselő-testülete felkéri Baracskai József polgármestert és Dr. Simon Beáta jegyzőt, hogy gondoskodjanak a közbeszerzési eljárások lefolytatásáról.

**Határidő:** 2016. június 30.

**Felelős:** Baracskai József polgármester

 Dr. Simon Beáta jegyző

**18. sz. napirendi pont**

**Döntés a Gyár utcai leromlott állapotú lakóterülettel kapcsolatosan**

*A napirendhez tartozó előterjesztés a jegyzőkönyv mellékletét képezi*

**Baracskai József:** Nehéz feladat ez, a bizottsági ülésen is kielemzésre került. A terület a város életében egy neuralgikus pontot jelent, melyen található magántulajdon és önkormányzati tulajdon is. Az ott beszedett lakbérek sem felújításra, sem karbantartásra nem elegendőek, ezek komfort nélküli lakások. Keressük a lehetőségeket, hogy pályázati forrásból valósítsuk meg a felújítást, mivel önerőből nem tudjuk megoldani. Az elkövetkezendőben talán a TOP 4.4-es pályázatok során lesz lehetőségünk pályázni a lakások felújítására. A Gazdasági és Városfejlesztési Bizottság megtárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**178/2015. (XII. 17.) számú képviselő-testületi határozat:**

 Zalaszentgrót Város Önkormányzatának Képviselő-testülete egyetért a Zalaszentgrót, Gyár utcai leromlott állapotú lakóterület rehabilitációjával, mely kizárólag pályázati eszköz felhasználásával valósulhat meg.

**Határidő:** 2015. december 17.

**Felelős:** Baracskai József polgármester

**19. sz. napirendi pont**

**A ZalA-KAR Térségi Innovációs Társulás tulajdonában lévő gépjármű átvétele**

*A napirendhez tartozó előterjesztés a jegyzőkönyv mellékletét képezi*

**Baracskai József:** A gépjármű a ZalA-KAR Térségi Innovációs Társulás tulajdonában van. Zalaszentgrót Városnak nem volt lehetősége arra, hogy a tanyabusz pályázaton induljon, mert az ötezer főnél kevesebb települések pályázhattak. Az előzetesen lefolytatott egyeztetések alapján a Társulás a tulajdonában lévő gépjármű üzemeltetését határozatlan időre – Társulás tulajdonjogának megtartása mellett – átadná Zalaszentgrót Város Önkormányzatának, melyet a közmunkaprogramba hasznosítana. Az előterjesztés mellékleteként tartalmaz egy megállapodást a gépjármű üzembentartói jog bejegyzésére. A gépjármű a korához képest jó állapotban van, új gumiabroncsokat is kapunk vele. A Gazdasági és Városfejlesztési Bizottság megtárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**179/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a ZalA-KAR Térségi Innovációs Társulás tulajdonát képező, HPD-820 forgalmi rendszámú személygépjármű üzembentartói jogát – a ZalA-KAR Térségi Innovációs Társulás tulajdonjogának megtartása mellett – 2016. január 1-i hatállyal kezdődően határozatlan időre átveszi.

A személygépjármű átadását követően az üzembentartói jog gyakorlásával összefüggő jogok és kötelezettségek Zalaszentgrót Város Önkormányzatát terhelik.

A Képviselő-testület felhatalmazza a polgármester az üzembentartói jog bejegyzése tárgyában kötendő megállapodás aláírására, valamint az ezzel kapcsolatban felmerülő, szükséges intézkedések megtételére.

A Képviselő-testület felkéri a jegyzőt az érdekeltek döntésről való értesítésére.

**Határidő:** 2015. december 31.

**Felelős:** Dr. Simon Beáta jegyző

**20. sz. napirendi pont**

**Mezőgazdasági termények adományként történő kiosztása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A Startmunka mintaprogram mezőgazdasági programelemek keretében sor került mezőgazdasági növénytermesztésre, melyből megmaradtak termények. Az előterjesztés szerint leírt terményeket a Magyar Vöröskereszt Zalaszentgróti Területi Szervezete részére adományként átadásra javasoljuk, akik a rászorulók részére el fogják juttatni. A Pénzügyi és Ügyrendi Bizottság megtárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**180/2015. (XII. 17.) számú képviselő-testületi határozat:**

Zalaszentgrót Város Önkormányzat Képviselő-testülete úgy dönt, hogy a 2015. évi Kistérségi startmunka mintaprogram mezőgazdasági programelem keretén belül termelt sárgarépából 300 kg-ot, a petrezselyemből 200 kg-ot és a kerékrépából 180 kg-ot a Magyar Vöröskereszt Zalaszentgróti Területi Szervezete részére adományként átadja.

Zalaszentgrót Város Önkormányzat Képviselő-testülete felkéri a polgármestert, hogy az adomány átadásáról gondoskodjon.

**Határidő:** 2015. december 31.

**Felelős:** Baracskai József polgármester

**21. sz. napirendi pont**

**Elővásárlási jogról való lemondás**

*A napirendhez tartozó előterjesztés a jegyzőkönyv mellékletét képezi*

**Baracskai József:** A határozati javaslat az, hogy nem kívánunk élni az elővásárlási jogunkkal. A Gazdasági és Városfejlesztési Bizottság megtárgyalta, elfogadásra javasolja a képviselő-testület részére.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**181/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a Zalaszentgrót 010201/49 hrsz.-ú külterületi ingatlan adásvétele kapcsán nem kíván élni elővásárlási jogával.

A Képviselő-testület felkéri a jegyzőt az érdekeltek döntésről való értesítésére.

**Határidő:** 2015. december 31.

**Felelős:** Dr. Simon Beáta jegyző

**22. sz. napirendi pont**

**A Dr. Holló és Társa Egészségügyi Kkt.-vel kötött fogászati alapellátási szerződés módosítása**

*A napirendhez tartozó előterjesztés a jegyzőkönyv mellékletét képezi*

**Baracskai József:** A Kkt-vel van egy alapszerződésünk és a szerződő felek a rendelés pontos idejét a szerződés II. 6. pontja szerint határozták meg. Dr. Holló Ágnes fogorvos kérelemmel fordult felénk azzal, hogy a lakossági igényekhez igazodó ellátás érdekében a hétfői napokon 8.00-14.00 óra közötti rendelési idő helyett 12.00-18.00 óra közötti rendelési időben láthassa el a betegeket. A Humán Ügyek Bizottsága megtárgyalta, elfogadásra javasolja a képviselő-testület részére. A rendelési idő módosításokat közzétesszük a lakosság körében.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**182/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete hozzájárul a Zalaszentgrót Város Önkormányzata és a Dr. Holló és Társa Egészségügyi Kkt. közötti fogorvosi tevékenység végzésére *–* a 21/2013. (II. 14.) számú képviselő-testületi határozat alapján *–* megkötött ellátási szerződés módosításához a fogorvosi alapellátás rendelési ideje tárgyában.

A Képviselő-testület felhatalmazza a polgármestert az ellátási szerződés módosításának aláírására.

A Képviselő-testület felkéri a jegyzőt az ellátási szerződés módosítás megkötéséhez való hozzájárulásról szóló képviselő-testületi határozati kivonat egy példányának, valamint az ellátási szerződés módosítás egy aláírt példányának megküldésével a Dr. Holló és Társa Egészségügyi Kkt. döntésről való értesítésére, valamint a további szükséges intézkedéseket megtételére.

Határidő: 2015. december 31.

Felelős: Baracskai József polgármester

 Dr. Simon Beáta jegyző

**23. sz. napirendi pont**

**Döntés a zöld város pályázat előkészítéséről**

*A napirendhez tartozó előterjesztés a jegyzőkönyv mellékletét képezi*

**Baracskai József:** Az előttünk álló pályázatok egyik része, az úgynevezett zöld város parkrendezés csapadékvíz elvezetés barnamezős rekonstrukció. A pályázatokat beadásra elő kell készíteni, mely szakemberek bevonásával történik és költségekkel jár, ami sikeres pályázat esetén megtérül. Zala megyében több mint négy milliárd forintos forrást tartalmaz és a városok pályázhatnak a megyei jogú városok kivételével. Bízzunk benne, hogy a pályázatból sok mindent meg tudunk valósítani, ezért szükséges a **zöld infrastruktúra hálózatának elemzése, fejlesztési és fenntartási akcióterv készítése, melyre az Astrantia Kft-t javasoljuk. Valamint a pályázathoz tartozik egy építészeti munka, melyre Szabó Dávid okleveles építészmérnököt javasoljuk, aki Budapesten él, de zalaszentgróti születésű. Mindkét megbízott kellő referenciákkal rendelkezik. A Gazdasági és Városfejlesztési Bizottság megtárgyalta, elfogadásra javasolja a képviselő-testület részére. A pályázatokkal kapcsolatban várom a képviselők javaslatait, véleményeit, hiszen ezek nagyon sokrétűek lesznek, minden képviselő esetében már biztos vannak megfogalmazott igények, melyeket be lehet építeni.**

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**183/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete a Területi- és Településfejlesztési Operatív Program keretében a TOP-2.1. Zöld város, parkrendezés, csapadékvíz elvezetés, barnamezős rekonstrukció célterületre kiírásra kerülő pályázat „**Zöld város”** programelem előkészítése keretében szerződést köt **Astrantia Kft-vel (2100 Gödöllő, Radnóti u. 2.) Zalaszentgrót város zöld infrastruktúra hálózatának elemzése, fejlesztési és fenntartási akcióterv készítésére bruttó 2.500.000 Ft, Szabó Dávid okleveles építészmérnökkel (8790 Zalaszentgrót, Móricz Zs. u. 11.) építészeti/műszaki közreműködésért bruttó 1.350.000 Ft összegben, melyhez a forrást az önkormányzat 2016. évi költségvetésében biztosítja.**

A Képviselő-testület felhatalmazza a polgármestert a szerződések aláírására.

Határidő**:** 2016. január 10.

Felelős**:** Baracskai József polgármester

**24. sz. napirendi pont**

**Tájékoztató a köztartozásmentes adózói adatbázisba történő szereplésről**

*A napirendhez tartozó előterjesztés a jegyzőkönyv mellékletét képezi*

**Baracskai József**: Tisztelt képviselőtársaim olvashatták az előterjesztést, kérdezem, hogy van-e valakinek hozzászólása a napirendi ponthoz.

A napirendi ponttal kapcsolatban javaslat, hozzászólás nem hangzik el.

Kérem, hogy szavazzunk a határozati javaslatról.

A képviselő-testület 8 igen szavazattal az alábbi határozatot hozta:

**184/2015. (XII. 17.) számú képviselő-testületi határozat:**

Zalaszentgrót Város Önkormányzatának Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 38.§ (4) bekezdése alapján az önkormányzati képviselők, valamint a képviselő-testület bizottságainak nem képviselő tagjai számára előírt, a köztartozásmentes adózói adatbázisban történő felvételt Zalaszentgrót Város Önkormányzat Képviselő-testületének tagjai, valamint Zalaszentgrót Város Önkormányzat Képviselő-testületének a Szervezeti és Működési Szabályzatáról szóló 25/2014. (XI.28.) számú önkormányzati rendeletében meghatározott bizottságok nem képviselő tagjai, továbbá Zalaszentgrót Város Önkormányzat közigazgatási területén működő településrészi önkormányzatok nem képviselői tagjai – megválasztásukat követően, a jogszabályban előírt határidőn belül – kezdeményezték és – 1 fő kivételével – igazolták.

Zalaszentgrót Város Önkormányzat Képviselő-testületének, valamint a képviselő-testület bizottságainak nem képviselő tagjai szerepelnek a köztartozásmentes adózói adatbázisban.

*Határidő:* azonnal

*Felelős:* Baracskai József polgármester

**25. sz. napirendi pont**

**Egyebek**

**Baracskai József:** A decemberre tervezet szabadságomból egy napot a későbbiek során veszek igénybe.

**Veress János:** Az elmúlt képviselő-testületi ülés után több helyi lakos megkeresett és sérelmezték a kommunális adó emelését. Nagyon sok családnak az évi ezer forint is problémát okoz. Bár korábban magam is megszavaztam, az adórendelet módosítását javaslom az ezer forintos emelés ötszáz forintra való csökkentésével.

**Baracskai József**: Köszönöm az észrevételét, de az egyebek napirendi pontban nem javaslom most az adórendelet módosítását. Ha évente emelkedne az adó ötszáz forinttal az adminisztrációs terhek többe kerülnének, mint a plusz bevétel, így a megszokott módon kétévente növekszik a kommunális adó. Az ezer forintos emelés kevesebb, mint havi száz forintot jelent. Átadom a szót jegyző asszonynak.

**Dr. Simon Beáta:** Köszönöm a szót polgármester úr.A jogszabály által lehetővé tett összeghez képest a Zalaszentgróton megállapított összeg lényegesen kevesebb. A kommunális adóbefizetésnél olyan mértékű kintlévőséggel sem rendelkezünk, amely adott esetben igazolná ezt a fajta nehézséget. Ha van ilyen érintett személy, természetesen ennek egyéb jogi lehetőségei is adottak, hogy segítséget kérjen az önkormányzattól. Erre alapozottan ez idáig ilyen kérelem nem érkezett. Az éves két részletben történő teljesítéssel a jelenlegi árak mellett az emelés mértéke nem meghatározó tétel az adott alapösszeghez képest.

**Baracskai József**: Nyilván senki sem szereti az adóemeléseket, de tudni kell, hogy ez az összeg egészében visszajuttatásra kerül a lakosság részére, hiszen a lakosok érdekében történnek meg a fejlesztések.

Megköszönöm a képviselők egész éves munkáját, jövő évben még több munkánk lesz, hiszen a fejlesztések elindulnak. Továbbá köszönöm a lakosság munkáját, mindenkinek békés áldott karácsonyi ünnepeket és boldog új esztendőt kívánok.

Kérdések, interpellációk nem érkeztek.

További hozzászólás hiányában Baracskai József polgármester az ülést 1655 órakor bezárta.

Kmf:

 **Baracskai József Dr. Simon Beáta**

 polgármester jegyző